ओबामा की हत्या की साजिश रचने वाला गिरप्तार  
अमेरिका के राष्ट्रपति बराक ओबामा की हत्या की साजिश रचने वाले 41 वर्षीय एक व्यक्ति को गिरप्तार किया गया है।
अमेरिका के राष्ट्रपति बराक ओबामा की हत्या की साजिश रचने वाले 41 वर्षीय एक व्यक्ति को गिरप्तार किया गया है। शनिवार को माडिसोन के निकट 75 वर्षीय एक महिला की हत्या के संदिग्ध जेम्स वेरनोन मैकवेय को गिरप्तार किया गया है।  खबरों में कहा गया है उस पर इस जघन्य हत्याकांड को अंजाम देने और चोरी का आरोप लगाया गया है। मामले के अनुसार जेम्स साउथ डकोटा में मयबेले सचेनी स्थित बुजुर्ग महिला के घर में घुसा और उसकी धारदार हथियार से हत्या कर दी। हत्या के बाद वह उसकी ही गाड़ी में सवार होकर वहां से फरार हो गया। पुलिस ने बताया कि मैकवेय को पीड़िता के चुराई गई कार के साथ पकड़ा गया है। साउथ डकोटा के आरगुस लीडर दैनिक ने बताया है कि महिला के संदिग्ध हत्यारे ने अधिकारियों को बताया है कि मैंने उस बुजुर्ग महिला की हत्या की है और मैं वाशिंगटन जाकर राष्ट्रपति की हत्या करना चाहता था।